ปวดท้องบริเวณด้านซ้าย ข้างๆสะดือ กดไปไม่เจ็บ ปวดแบบเเสบๆ ไม่มีอาการอื่นร่วมค่ะ เป็นอาการของโรคอะไรคะ
สวัสดีค่ะ อาการปวดท้องข้างซ้ายของสะดือ อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-ปลายเส้นประสาทอักเสบ อาจเป็นอาการปวดจี๊ดๆเป็นหายๆ หรือเป็นลักษณะปวดแสบๆ-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากมีอาการอื่นๆร่วมดังที่กล่าวไป หรือปวดมากขึ้นเรื่อยๆ จนรบกวนการใช้ชีวิตประจำวัน ควรรีบไปพบแพทย์การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด